ZAKLJUČAK
s konstituirajuće sjednice Upravnoga vijeća Pučkog otvorenog učilišta Slatina održane 18. srpnja 2025.  godine s početkom u 14:30 u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

1. Alen Đurasek 
2. Ivana Strupar
3. Marina Brusić - član i zapisničar,
4. Šoltić Saša
Izostali članovi:

Luka Repić – opravdao izostanak
PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. ravnateljica POU Slatina
ZAPISNIK VODI: Marina Brusić, blagajnica – administrativna radnica u POU Slatina
Ravnateljica Danijela Fabric Fabijanac pozdravlja sve prisutne želi dobrodošlicu novim članovima. Predstavila je nove vanjske članove upravnog vijeća Alena Đurasek i Ivanu Strupar članovima iz redova učilišta i pročitala  dnevni red.

D N E V N I   R E D:

1. Otvaranje konstituirajuće sjednice i izbor predsjednika i zamjenika predsjednika, 

2. Upoznavanje novih članova upravnog vijeća s radom POU Slatina,

3. Odabir najpovoljnije ponude za predmet nabave - za investicijski program - Zamjena starih podova u hodniku i holu kina u Slatini, (MK) do 66.360,00 € bez PDV-a.,
4.   Razno.
Ravnateljica Danijela Fabric Fabijanac je otvorila konstituirajuću sjednicu, te od članova zatražila da predlože predsjednika i zamjenika predsjednika Upravnog vijeća.
Nakon prijedloga i glasanja, za predsjednika je izabran Alen Đurasek, a za zamjenicu Ivana Strupar.
Novoizabrani predsjednik i njegova zamjenica zahvalili su se i prihvatili funkciju. Predsjednik je preuzeo daljnje vođenje sjednice, te se prešlo na drugu točku.
Ravnateljica članovima govori da su svi već dobro upoznati s našim radom, te im obrazložila sve što smo do sada radili i što imamo u planu do kraja godine. Govori da nam u ponedjeljak kreće Kino pod zvijezdama projekt koji provodimo svako ljeto. Zatim je navela:
· Festival filmova o Domovinskom ratu,
· Rendes-vouz au cinema (rujan 2025.) Zajednički projekt Francuskog instituta u Hrvatskoj, Hrvatskog audiovizualnog centra i Hrvatske mreže neovisnih kinoprikazivača,
· Svjetski dan audiovizualne baštine, 
· Maraton kratkometražnog filma,
· Kratki umjesto reklama,
· Zagreb Film Festival,
· Dan sjećanja na Vukovar,
· Blagdani u kinu, 
Kazališni program:

· Slatinska mala scena, Slatinske kazališne večeri i koncerte pod pokroviteljstvom Ministarstva kulture, Dane Milka Kelemena. 
Navela je odobrene projekte za 2025. godinu:

Ministarstvo kulture 


· Slatinska mala scena – 5.000,00 € 
· Slatinske kazališne večeri – 5.000,00 €
Hrvatski audiovizualni centar – dobili smo 2 projekta 
· „105. GODINA FILMA U SLATINI“ – redovan rad kina – 1350 €
· „U kinu je mrak“ – radionice namijenjene djeci i mladima za izradu filma - 1.800,00 € 
Virovitičko-podravska županija 

Projekt „SLATINSKE KAZALIŠNE VEČERI“ – 5.300 €

Redovan rad kina u 2025. godini 6.660 €
Europa Cinemas - kao i svake godine očekujemo financijsku nagradu Europa Cinemas za poticanje europskoga filma i rada s mladom publikom. Uz sve ova dodatna sredstva kino je postalo u potpunosti održiva djelatnost, što prije nekoliko godina nije bilo moguće. Rekla je da imamo dva prijavljena prekogranična projekta za  koje se čekaju se rezultati.
Nakon izlaganja pitanja nije bilo, predsjednik se zahvalio na iscrpnom obrazloženju i prešlo se na treću točku.

Predsjednik otvara raspravu i daje riječ ravnateljici koja govori da nam je prethodno UV dalo suglasnost za radove (Suglasnost je dala članovima na uvid). Rekla je članovima da smo tražili ponude na tri adrese (Građenje Marković d.o.o.; Leone projekt d.o.o.; Bombus j.d.o.o), te nabavu objavili na svojoj stranici www.pou-slatina.hr. Građenje Marković d.o.o., nam nije dostavilo ponudu. Ponude smo dobili od:

 -  Leone projekt d.o.o., Dankovečka ulica 3, 10040 Zagreb, OIB: 60193352275 na iznos s PDV-om – 90.850,00 €
-   Bombus j.d.o.o., Grofa Janka Draškovića 23, 33520 Slatina, OIB: 81202204647 na iznos s PDV-om -72.996,13 €
-   Belpod d.o.o., Sv. Martina 13, 44320 Kutina, OIB: 45065218066 na iznos s PDV-om – 73.243,75 €
Izabrana je tvrtka Bombus j.d.o.o. kao najpovoljnija ponuda.
Pod točkom razno nije bilo pitanja, samo je zaključeno da je zapisnik od prošle sjednice primljen na znanje svim članovima.
Predsjednik zaključuje konstituirajuću sjednicu Upravnoga vijeća u 15:00 sati.

ZAPISNIČAR:                                                                                                      Predsjednik U V

 Marina Brusić




 
   Alen Đurasek

